ལན།སྔོན་མ་ང་ལྷོ་ཕྱོགས་སེ་ར་དགོན་པར་ཡོད་དུས་ནག་རྩིས་སྐོར་གྱི་མཉེན་ཆས་ཤིག་བཟོ་མྱོང་ཡོད།ཡིན་ནའང་།ཕྱིས་སུ་གློག་ཀླད་འཕྲོ་བརླག་ཏུ་ཕྱིན་ནས་ཕན་ཐོགས་མ་སོང་།ནག་རྩིས་ཟེར་ན་འདྲ་གང་ལྟར་འབྱུང་རྩིས་ཀྱི་ཚེ་རབས་ལོ་རྩིས་དང་གེགས་རྩིས་སོགས་རྩིས་ཀྱི་འགྲོ་སྟངས་མང་པོ་ཞིག་ཡོད་པ་དེ་ཚོ་སྟབས་བདེ་ཡོང་ཆེད།རྗེས་སུ་ཡང་མཚམས་མཚམས་ལ་བསྒྲིགས་ནས་ད་ལྟ་བརྒྱ་ཆ་༩༩བཟོས་ཚར་ཡང་གཞུང་ལུགས་དག་ལ་ཞུ་དག་གཏོང་རྒྱུ་ལྷག་བསྡད་ཡོད།འབྱུང་རྩིས་ཀྱི་སྐོར་དེ་རྒྱ་ནག་དང་རྒྱ་གར།ཉི་ཧོང་སོགས་ལུང་པ་མང་པོར་ཡོད་པ་དང་།ཧ་ལམ་ཁོ་ཚོ་ཚང་མས་གློག་ཀླད་ཀྱི་བརྒྱུད་ལམ་ནང་བཟོས་ཚར་ཡོང་ཀྱང་།ང་ཚོ་བོད་པའི་དེ་ལྷག་བསྡད་ཡོད་པ་རེད།དགེ་རྩེ་རིན་པོ་ཆེ་མཆོག་གིས་སྦྱིན་བདག་གནང་སྟེ།འདི་ལོའི་ལོ་མཇུག་ཙམ་ལ་རིན་མེད་ཀྱིས་སྤྱི་ཚོགས་ཐོག་འགྲེམས་སྤེལ་བྱ་འཆར་ཡོད།